Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10607

8. rész – Repülőtér üzemeltető szolgálatok Légialkalmassági kézikönyv (Doc 9760) A polgári légiközlekedés orvostana (Doc 8984) A 300 méter (1000 láb) függőleges elkülönítési minimum FL290 és FL410 közötti bevezetésének kézikönyve – RVSM kézikönyv (Doc 9574) Az előírt navigációs teljesítmény (RNP) kézikönyve (Doc 9613) 2007/70/II. szám Előszó Történeti háttér Az általános célú nemzetközi légiközlekedésben üzemeltetett légijárművekre vonatkozó nemzetközi előírásokat és ajánlott gyakorlati eljárásokat a Tanács először a Nemzetközi Polgári Légiközlekedési Egyezmény (Chicago 1944) 37. cikkelyének rendelkezései alapján 1968 december 2-án fogadta el és ekkor foglalta be a 6. számú Annex II. részébe. Az előírások 1969 április 2-án léptek hatályba és 1969 szeptember 18-tól alkalmazhatók. A 6. Annex II. részét a következő módon dolgozták ki: A Közgyűlés 1965 június és július hónapokban tartott 15. ülésén elfogadta az A15-15 számú határozatot „Az ICAO műszaki tevékenységével kapcsolatos igények az általános célú nemzetközi légiközlekedés vonatkozásában” címmel. Ezt követően a Negyedik léginavigációs konferencia (1965 november és december – Montreal) számos olyan tényezőt ajánlott, amelyeket véleményük szerint a fenti A15 -15 közgyűlési határozat irányelveivel összhangban a 6. Annex-nek az általános célú nemzetközi légiközlekedésre történő kiterjesztése alkalmával figyelembe kell venni. A Negyedik léginavigációs konferencia javasolta, hogy az általános célú nemzetközi légiközlekedésre kidolgozott nemzetközi előírások és ajánlott gyakorlati eljárások ne vonatkozzanak a munkarepülésre. Mindazonáltal a konferencia egyértelmű álláspontja az volt, hogy az Annex-et úgy állítsák össze, hogy az megkönnyítse a munkarepülés későbbi időpontban történő felvételét, amennyiben ez kívánatossá válik. A fenti meggondolások alapján a Léginavigációs Bizottság kidolgozta az általános célú nemzetközi légiközlekedésben résztvevő légijárművekre vonatkozó nemzetközi előírások és ajánlott gyakorlati eljárások tervezetét és a tagállamokkal történő konzultációk után azt a Tanács elfogadta. Így az elfogadott Előszóval együtt az a jelen Annex szövege lett. Az anyag kidolgozása alkalmával a Léginavigációs Bizottságot az alábbi szempontok vezérelték: Alaki és tartalmi egyezés a 6. Annex I. részével Az Annex a lehetőségek határain belül témakörében és tartalmában azonos legyen a 6. Annex-el, amely jelenleg a 6. Annex I. része. Alkalmazhatóság Bár ebben az Annex-ben az eredetileg használt általános célú légiközlekedés kifejezés a munkarepülést is magába foglalta, azt a módosított 2. fejezet – Alkalmazhatóság – előírásával szándékosan kizárták a jelen Annex-ből. A biztonság szintje Az Annex biztosítson elfogadható biztonsági szintet a harmadik személyek számára, akik ebben az esetben a földön tartózkodó illetve a levegőben levő másik légijármű fedélzetén helyet foglaló személyeket jelentik. Továbbá, mivel az általános célú nemzetközi légiközlekedés egyes repüléseit;

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes